Suikoden

Suikoden (japansk: 幻想水滸伝; Hepburn: Gensō Suikoden) er en serie med rollespill som først ble skapt av Yoshitaka Murayama. Videospillet er løselig basert på den klassiske kinesiske romanen Fortellinger fra myrlandet (pinyin: Shuǐhǔ Zhuàn) som først ble nedtegnet på 1300-tallet. Shuǐhǔ Zhuàn er gjengitt som 水滸伝 på japansk og lest fonetisk som Suikoden. Hvert enkelt spill i serien er sentrert rundt relative temaer som politikk, korrupsjon, revolusjon, mystiske krystaller kalt for «sanne runetegn» og «108 skjebnestjerner». De 108 hovedfigurene er løselig tolket fra det gamle kildematerialet.
Serien er ikke basert på vanlige strukturelle fortellinger som i for eksempel Final Fantasy-serien og Breath of Fire-spillene. Selv om spillene i Suikoden følger en irregulær kronologisk rekke av hendelser, skjer hele serien (unntatt for Tierkreis og Tsumugareshi Hyakunen no Toki) innenfor den samme verden med fortsettende og overlappende fortellinger. I en del tilfeller opptrer flere figurer i tallrike installasjoner.

Spillet

Spillene tar for seg spørsmål om skjebnen og om den påvirkes, og hvor viktig venner står i forhold til land og politiske interesser. Suikoden-spillene foregår i det samme spilluniverset, men i forskjellige regioner til forskjellige tider. Ofte møter man figurer i spillene fra tidligere spill. Figurgalleriet er stort og komplekst, og mange har ofte interessant personlig bakgrunn som er med på å utdype handlingsgangen.
Selv om Suikoden har stått i skyggen av mer populære rollespillserier har den en relativt stor tilhengerskare rundt om i verden, hvilket som har ført til flere «spin-off»-titler i forhold til hovedserien. Selv om scenarioene er forskjellige er handlingen i Suikoden-spillene relativt like. Som oftest er det en mann som går fra å være en normal person til å ta over væpnende styrker, for deretter å overvinne lederne i landet hvor man befinner seg i. Serien har i tillegg til de vanlige slåsskampene også en duellmodus og en krigsmodus, begge baserer seg på stein, saks, papir-prinsippet.
I Suikoden tar spilleren kontroll over en gruppe på maksimalt seks figurer (bestående av hovedfiguren og fem andre figurer). Målet for spillet er for hovedfiguren å beseire motstanderne som forsøker å overvinne hans gruppe. Dette er mulig da hvert eneste spill i serien handler om rekrutteringen av «108 skjebnestjerner» hvor krigerfigurene rekrutteres fra denne kan benyttes som medlemmer fra krigergruppen på seks nevnt over. Hvert spill i serien har sin respektive «skjebnestjerne». Serien består av å løpe rundt byer på ulike øyer og inn i underjordisk fangehull fylt med monstre eller fiender. En base eller hovedkvarter vil også bli ervervet av spilleren og deretter vanligvis oppgitt igjen, mens monsterbefestede festninger vil bli forvandlet til travle samfunn straks de er erobret.
Hovedserien er nummeret, men hvert enkelt spiller skjer enten før eller etter en følgende installering. Den andre og tredje Suikoden-spill er direkte oppfølgere av deres respektive forløpere, men fra og med Suikoden IV begynte serien å grave seg inn i en fortelling kronologisk fra før forgående hendelser og tidligere enn noen av de andre spillene. Sekvensen i denne kronologien er som følgende: Suikoden IV (143 år før Suikoden V og 150 år før Suikoden) → Suikoden V (6 år før Suikoden) → Suikoden (3 år før Suikoden II) → Suikoden II (15 år før Suikoden III) → Suikoden III.
Franchisingen av Suikoden har utviklet spill siden 1995 og framstilt forskjellige videospill med den samme tittelen. Produsentene av Suikoden-serien begynte utvikle videospill i todimensjonale grafikk (2D) i første og andre spill og benyttet tredimensjonal grafikk (3D) på miljø og visuelle effekter. Fra og med Suikoden III ble serien fullstendig endret fra 2D til 3D da spillet ble utviklet fra andre plattformer, fra PlayStation til PlayStation 2.